ΓΡΑΠΤΗ ΕΡΩΤΗΣΗ E-2261/01

υποβολή: Piia-Noora Kauppi (PPE-DE) προς την Επιτροπή

(31 Ιουλίου 2001)

Θέμα: Εναρμόνιση της φορολόγησης της ενέργειας που προτείνεται από την Πράσινη Βίβλο για την ασφάλεια της ενεργειακής επάρκειας

Η Πράσινη Βίβλος της Επιτροπής Για μία ευρωπαϊκή στρατηγική ασφάλειας της ενεργειακής επάρκειας(1) αποτελεί σημαντικό στρατηγικό στοίχημα στο πλαίσιο του διαλόγου για την εξασφάλιση της ενεργειακής επάρκειας κατά τα προσεχή έτη και τις προσεχείς δεκαετίες. Το εν λόγω έγγραφο εξετάζει λεπτομερώς τις εξελίξεις στον χώρο της ενέργειας, από μία άποψη που επικεντρώνεται στην επάρκεια και την πρόσβαση στις ενεργειακές πηγές, αλλά και στα θέματα που αφορούν το περιβάλλον. Εξετάζεται επίσης η εξέλιξη της φορολόγησης της ενέργειας, από κοινού με τους φορολογικούς στόχους της και τον τρόπο με τον οποίο αυτή επηρεάζει την συμπεριφορά των καταναλωτών.

Η Πράσινη Βίβλος αναφέρει το θέμα της φορολογικής πίεσης επί του κόστους και τις δαπάνες για την παραγωγή ενέργειας το 1997 και, βάσει πληροφοριών που διαθέτει οποφαινόμενος, από το 1997 και μετά έχει παρατηρηθεί ραγδαία κλιμάκωση της φορολόγησης της ενέργειας, ιδίως στην Φινλανδία.

Σύμφωνα με την Πράσινη Βίβλο, η φορολόγηση της ενέργειας θεωρείται ως ένα αποτελεσματικό όργανο για την εκλογίκευση της κατανάλωσης ενέργειας και, για τον λόγο αυτό, προτείνεται να εφαρμοσθεί στον τομέα αυτό επίπεδο φορολογίας επαρκώςψηλό. Μπορεί να διευκρινίσει η Επιτροπή τι εννοεί με τις λέξεις επαρκώςψηλό και τι σημαίνει τούτο σε πρακτικό επίπεδο· Η εναρμόνιση της φορολόγησης της ενέργειας θεωρείται εξ άλλου ότι είναι μέσο θεμελιώδους σημασίας για την αποφυγή στρεβλώσεων του ανταγωνισμού στον εν λόγω τομέα.

1. Με ποιον τρόπο μπορεί να χρησιμεύσει μία τέτοιου είδους εναρμόνιση της φορολόγησης της ενέργειας ώστε τα κράτη μέλη της Βόρειας Ευρώπης να μην βρεθούν σε μειονεκτική θέση από φορολογική άποψη·

2. Με ποιον τρόπο είναι δυνατόν να επιτευχθεί η ανανέωση της βιομηχανίας και της παραγωγής ενέργειας και του θεμελιώδους για το περιβάλλον αναπτυξιακού δυναμικού, τη στιγμή που η κλιμάκωση της φορολογίαςπονομεύει την ανταγωνιστικότητα·

3. Με ποιον τρόπο η ανταγωνιστικότητα των κοινοτικών επιχειρήσεων μπορεί να προστατευθεί από τρίτες χώρες·

(1) COM(2000) 769.

Απάντηση του κ. Solbes Mira εξ ονόματος της Επιτροπής

(22 Οκτωβρίου 2001)

Η Επιτροπή πρότεινε το 1997 οδηγία του Συμβουλίου για την αναδιάρθρωση του κοινοτικού πλαισίου φορολογίας των ενεργειακών προϊόντων(1). Η εν λόγω πρόταση προβλέπει τους συντελεστές των ειδικών φόρων κατανάλωσης που εφαρμόζονται στα ενεργειακά προϊόντα, καθώς και τη σταδιακή αύξησή τους σε τρεις φάσεις.

Μέσω της εναρμόνισης των διαρθρώσεων και της προσέγγισης των συντελεστών των φόρων που εφαρμόζονται στο σύνολο των ενεργειακών προϊόντων, η πρόταση αποβλέπει ιδίως στους εξής στόχους:

- να περιορίσει τις στρεβλώσεις του ανταγωνισμού μεταξύ των κρατών μελών και μεταξύ των ενεργειακών προϊόντων, πράγμα που θα βελτιώσει τη λειτουργία της εσωτερικής αγοράς και θα αυξήσει το περιθώριο χειρισμού των κρατών μελών στην επιδίωξη ορισμένων επιθυμητών φορολογικών μεταρρυθμίσεων·

- να συμβάλει αποτελεσματικά στην μείωση της εκπομπής ρύπων καθώς και αερίων που προκαλούν το φαινόμενο του θερμοκηπίου στο πλαίσιο του πρωτοκόλλου του Κιότο.

Εξάλλου, η πρόταση θα συμβάλει στο να βελτιωθεί η εξασφάλιση του ενεργειακού ανεφοδιασμού στην Κοινότητα, ιδίως με τις δυνατότητες προσανατολισμού των επιλογών κατανάλωσης των ενεργειακών προϊόντων και με δράση όσον αφορά τη γενική ζήτηση.

Η πρόταση οδηγίας, που εγγράφεται σαφώς στην στρατηγική της αειφόρου ανάπτυξης που προωθεί η Επιτροπή, ωφελεί το σύνολο των κρατών μελών.

Μια εξέταση των στατιστικών σχετικά με το κόστος της ενέργειας (περιλαμβανομένων και των φόρων) δείχνει ότι οι επιχειρήσεις που καταναλώνουν σε μεγάλο βαθμό ενέργεια των βορείων χωρών δεν αντιμετωπίζουν ανώτερη επιβάρυνση σε σχέση με αυτή που επιβάλλεται στις επιχειρήσεις άλλων κρατών μελών. Η εναρμόνιση των διαρθρώσεων και η προσέγγιση των συντελεστών των ειδικών φόρων κατανάλωσης οδηγούν σε βελτιωμένη ισορροπία του κόστους της ενέργειας μεταξύ των οικονομικών παραγόντων των κρατών μελών.

Η πρόταση οδηγίας του 1997 και οι σημερινές συζητήσεις στο Συμβούλιο Ecofin ενσωματώνουν πλήρως την προβληματική της ανταγωνιστικότητας των ευρωπαϊκών επιχειρήσεων. Έτσι, προβλέπονταιποχρεωτικές φορολογικές απαλλαγές ή προαιρετικές μειώσεις της φορολογίας προς όφελος των επιχειρήσεων που καταναλώνουν σε μεγάλο βαθμό ενέργεια. Εξάλλου, οι κοινοτικοί κανόνες όσον αφορά τις κρατικές ενισχύσεις προσαρμόστηκαν ώστε να ληφθούν καλύτεραπόψη αυτά τα στοιχεία διατήρησης της βιομηχανικής ανταγωνιστικότητας, στο πλαίσιο του σεβασμού της προστασίας του περιβάλλοντος.

Τέλος, η Επιτροπή παρατηρεί ότι μια πράσινη φορολογική μεταρρύθμιση, όπως προτείνεται με την πρόταση οδηγίας του 1997, δηλαδή διεξαγόμενη βάσει της αρχής της δημοσιονομικής ουδετερότητας, θα μπορούσε να καταλήξει σε διπλό όφελος, αφενός, ενισχύοντας την καταπολέμηση της ρύπανσης και, αφετέρου, ευνοώντας τη δημιουργία θέσεων απασχόλησης και την οικονομική μεγέθυνση των κρατών μελών.

(1) ΕΕ C 139 της 6.5.1997.